এ সব কাব্য কথায় হিরন ভাইয়ের মৃত্যুর কোন শান্ত্বনাই খুজে পাচ্ছি না। জানি মৃত্যুর মত চরম নিষ্টুর নিয়তির কাছে আমাদের সকলকেই কখনো না কখনো মাথা নত করতে হবে। কারো রেহাই নেই। রবীন্দ্রনাথের জনপ্রিয় একটি কবিতা প্রায়ই আমার জীবনের মুখোমুখি হয় ‘সত্য যে কঠিন, কঠিনেরে ভালবাসিলাম আমি’। প্রায় লেখার মাঝেই এই উদ্ধৃতি টি আমি দিয়ে থাকি বটে তবে এবার কঠিনেরে আর ভালবাসা নয়, কঠিন সত্যকে নিয়তির অমেঘ নিয়মে মেনে নিতে হলো বড় নিষ্টুর নির্দয় ভাবে। মহান রব্বুল আল- আমীন তার পবিত্র কুরআন শরীফে স্পষ্টই বলেছেন ‘ পৃথিবীর সকল প্রানীকেই মৃত্যুর স্বাধ গ্রহন করতে হবে’। কেউ এই স্বাধ গ্রহন থেকে রেহাই পাবেন না।